Echemus

**Echemos** var i gresk mytologi en konge av Arkadia fra byen Tegea, kjent for sin rolle i kampen mot Herakles' sønn Hyllos under dorernes invasjon av Peloponnes.

## Familie
I de klassiske kildene finner man to alternative historier om Echemos sin familiebakgrunn.

Den ene versjonen går ut på at Echemos var sønn av Aeropus, som igjen var sønn av kong Cepheus. Han var gift med Timandra, datter av Leda og Tyndareus av Sparta. Sammen med Timandra hadde han sønnen Ladocus. Timandra forlot Echemos for Phyleus, kongen av Dulichium. Denne versjonen gjorde Echemos til en del av den greske mytiske familien Atreidai, som stod i direkte opposisjon til heraklidene, og var en del av historien om hvordan tegerne og arkaderne hadde røtter i den "før-doriske" æraen.

En alternativ versjon fremstiller Echemos som sønn av Aeropus, som igjen var sønn av krigsguden Ares. Denne koblingen ble presentert av geografen Pausanias i hans beskrivelse av Tegea, spesifikt i omtalen av templet som var reist til ære for Ares Aphenios mellom byene Tegea og Pallantion.

## Mytologi
Etter at Eurysthevs døde, ledet Hyllos heraklidene til å angripe Mykene. Echemus meldte seg frivillig til enkeltkamp mot Hyllus, han vant denne kampen og tvang heraklidene til å trekke seg tilbake. Denne historien er nevnt av tegeerne som et eksempel på deres folks mot i bok 9 av Herodots *Historier,* i forbindelse med en debatt mellom tegeerne og athenerne om hvem som skulle forsvare den venstre delen av den greske hæren ved slaget ved Plataea, det siste store slaget i de persiske krigene. Pausanias oppgir dette som et av de viktigste historiske øyeblikkene for tegeerne. Echemus sin seier over Hyllos angivelig stoppet ankomsten av dorerne til Peloponnes, og hendelsene ble ansett å ha funnet sted i en periode da Peloponnes var forenet under Tisamenus sitt styre.

Da Pausanias besøkte Tegea, ble han vist Echemos sin grav og en relieff som skildret hans seier over Hyllos. Et senklassisk relieff, som nå er i det arkeologiske museet i Tegea, viser en inskripsjon med navnet Echemos.

Echemos var også seierherren i bryting under de første olympiske lekene som ble etablert av Herakles.

## Litteratur
* Hesiod: *Catalogue of Women from Homeric Hymns, Epic Cycle, Homerica* oversatt til engelsk av Evelyn-White, H G. Loeb Classical Library Volume 57. London: William Heinemann, 1914.
* Karapanagiotou, A. (2017): *Archaeological Museum of Tegea: Guide*, Athens: Hellenic Ministry of Culture and Sports/Ephorate of Antiquities of Arcadia.
* Pausanias: *Description of Greece* with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. Online version at the Perseus Digital Library
* Pindar: *The Odes of Pindar including the Principal Fragments with an Introduction and an English Translation by Sir John Sandys, Litt.D.*, FBA. Cambridge, MA., Harvard University Press; London, William Heinemann Ltd. 1937. Den greske teksten er tilgjengelig digitalt i *Perseus Digital Library*
* Pretzler, Maria (1999): "Myth and History at Tegea - Local Tradition and Community Identity". In T.H Nielsen and J. Roy eds. *Defining Ancient Arkadia*, Munksgaard: Copenhagen, 89-120.

## Referanser